สินธุ์เพชร เก็บ 1 ทอง 1 เงิน ศึกยกเหล็กเยาวชนโลก
(ภาพจากแฟ้มข่าว),ดุ่ย สินธุ์ เพชร กรวยทอง จอมพลังหนุ่มไทยทำผลงานได้อย่างยอดเยี่ยม ประเดิมคว้า 1 ทอง 1 เงิน ในการแข่งขันยกน้ำหนักเยาวชนชิงชนะเลิศแห่งโลก ที่โปแลนด์ รุ่น 56 กก.ขณะที่ วิทูรย์ มิ่งมูล ได้อีก 1 เงิน, ,การแข่งขันยกน้ำหนักเยาวชนชิงชนะเลิศแห่งโลก 2015 ไอดับบลิวเอฟ จูเนียร์ เวิลด์แชมเปียนชิพ 2015 ที่ ประเทศโปแลนด์ โดยในปีนี้มีทีมเข้าร่วมทั้งสิ้น 44 ชาติ มีนักกีฬาทั้งหมด 265 คน สำหรับวันแรกของการแข่งขันไฮไลต์อยู่ที่รุ่น 56 กก. กลุ่มเอ ชาย ซึ่งมีนักกีฬาลงชิงชัยทั้งสิ้น 13 คน โดยไทยส่งจอมพลัง 2 คนคือ วิทูรย์ มิ่งมูล และ ดุ่ย สินธุ์เพชร กรวยทอง ดีกรี 1 เหรียญทองยกน้ำหนักเยาวชนชิงเเชมป์เอเชีย 2014 และ 2 เหรียญเงินยกน้ำหนักเยาวชนชิงชนะเลิศแห่งโลก 2014,ในท่าสแนตช์  ดุ่ย สินธุ์เพชร กรวยทอง ที่ต้องมาวัดกับ เหมิ่ง ชาง จอมพลังจากจีน ซึ่ง ดุ่ย โชว์ความแข็งแกร่งยกผ่านทั้งสามครั้งในน้ำหนักที่ 116, 120, 126 กก. ตามลำดับ ขณะที่นักยกเหล็กจากจีนเรียกน้ำหนักในการยกครั้งแรกมากสุดที่ 126 กก. ซึ่งก็ยกผ่านไปอย่างสบายๆ ทำให้โอกาสในการคว้าเหรียญทองของ เหมิ่ง ชาง มีสูงหากยกในครั้งที่สองที่น้ำหนัก 127 กก. แต่ทว่าจอมพลังจากจีนพยายามกัดฟันยกจนสุดกำลังก็ยกไม่ผ่าน ซึ่งในครั้งที่สามก็เช่นกัน เหมิ่ง ชาง เรียกเป็น 130 กก. แต่ก็ยกไม่สำเร็จ ทำให้ทั้ง สินธุ์เพชร และ เหมิ่ง ชาง ทำน้ำหนักในท่าสแนตช์ 126 กก.เท่ากัน แต่ทางจอมพลังไทยน้ำหนักตัวน้อยกว่าทำให้คว้าเหรียญทองไปครอง ขณะที่ วิทูรย์ มิ่งมูล ทำได้ดีที่สุดเพียง 109 กก.จบที่อันดับ 6, ,ส่วน ท่าคลีนแอนด์เจิร์กกลับเป็น วิทูรย์ มิ่งมูล ที่ทำน้ำหนักได้ดีที่สุดที่ 146 กก. โดย เหมิ่ง ชาง ยังโชว์ความโหดเรียกน้ำหนักมากที่สุดถึง 150 กก. และก็ยกผ่านไปอย่างสบายๆ ทำให้ท่านี้เป็นการขับเคี่ยวที่ดุเดือดแต่ทั้งคู่ก็ไม่สามารถยกเพิ่มได้อีก จบท่านี้เป็น เหมิ่ง ชาง คว้าเหรียญทองไปครอง ขณะที่เหรียญเงินเป็นของ วิทูรย์ มิ่งมูล ส่วนท่านี้ ดุ่ย สินธุ์เพชร กรวยทอง โชว์ผลงานได้ไม่ดียกผ่านแค่ครั้งเดียวทำน้ำหนักได้เพียง 142 กก.จบอันดับ 4 , ,ทำให้ น้ำหนักรวม เหมิ่ง ชาง จากจีน ทำสถิติได้ 276 กก. ซึ่งมากกว่า สินธุ์เพชร กรวยทอง ที่ 268 กก. ทำให้คว้าเหรียญทองไปครอง ส่วนเหรียญเงินเป็นของ สินธุ์เพชร กรวยทอง และเหรียญทองแดงเป็นของ สคาร์ติโน ไมโคร จากอิตาลี ที่ทำได้ 262 กก.,         , สรุป สินธุ์ เพชร กรวยทอง ได้ 1 ทองท่าสแนตช์ 126 กก. (น้ำหนักตัวน้อยกว่า) 1 เงินน้ำหนักรวม 268 กก. และ ที่ 4 ท่าคลีนแอนด์เจิร์ก 142 กก. ส่วนวิทูรย์ มิ่งมูล 1 เงินท่าคลีนแอนด์เจิร์ก 146 กก. ที่ 6 ท่าสแนตช์ 109 กก. น้ำหนักรวม ได้ที่ 4 255 กก. และเหมิ่ง ชาง (จีน) 2 ทองท่าคลีนแอนด์เจิร์ก และน้ำหนักรวม 150 กก. - 276 กก. 1 เงินท่าคลีนแอนด์เจิร์ก 126 กก. เหรียญทองแดงทั้ง 3 เหรียญ มิร์โก สคารันติโน จากอิตาลี 117 กก. - 145 กก. - 262 กก.
ดุ่ย สินธุ์ เพชร กรวยทอง จอมพลังหนุ่มไทยทำผลงานได้อย่างยอดเยี่ยม ประเดิมคว้า 1 ทอง 1 เงิน ในการแข่งขันยกน้ำหนักเยาวชนชิงชนะเลิศแห่งโลก ที่โปแลนด์ รุ่น 56 กก. ขณะที่ วิทูรย์ มิ่งมูล ได้อีก 1 เงิน
ดุ่ย,สินธุ์เพชร กรวยทอง,ยกน้ำหนัก,เยาวชนชิงแชมป์โลก 2015,โปแลนด์,ข่าวกีฬา,ข่าว,ไทยรัฐออนไลน์,ไอดับบลิวเอฟ จูเนียร์ เวิลด์แชมเปียนชิพ 2015